**ДОКУМЕНТАЦИЯ**

**ЗА УЧАСТИЕ**

**в Процедура за отдаване под наем**

**м. Декември, 2019 г.**

**ОБЯВА**

„Информационно обслужване“ АД - клон Пловдив

ОБЯВЯВА:

Процедура за отдаване под наем

на недвижим имот, помещение - Зала с площ 118,45 кв. м. (сто и осемнадесет цяло и четиридесет и пет стотни квадратни метра), предназначено за спортна зала в производствения корпус на сградата, собственост на „Информационно обслужване“ АД – клон Пловдив, находяща се на адрес: гр. Пловдив, бул. „Санкт Петербург“ № 59, построена в поземлен имот с идентификатор № 56784.529.115 от Кадастралната карта на гр. Пловдив.

За срок от 3 /три/ години.

Начална месечна наемна цена – общо 473,80 лв. (четиристотин седемдесет и три лева и осемдесет стотинки) без ДДС, формирана на база 4,00 лв. (четири лева) на кв. м. без ДДС.

Изисквания към кандидатите: да нямат задължения към „Информационно обслужване“ АД и клоновете му, към Община Пловдив и към НАП.

Изисквани документи за участие:

* предложение (по образец);
* декларация за липса на задължения към „Информационно обслужване“ АД и клоновете му, към Община Пловдив и към НАП и относно информацията, предоставяна на основание чл. 13 от Общия регламент за защита на данните и чл. 54 от Закона за защита на личните данни (по образец).

Получаване на документация за участие: до 17:00 ч. на 20.12.2019 г. в сградата на „Информационно обслужване“ АД - клон Пловдив, на адрес: гр. Пловдив, бул. „Санкт Петербург“ № 59, етаж 4, стая 406.

Подаване на предложенията: до 17:00 часа на 08.01.2020 г., като предложения ще се подават в сградата на „Информационно обслужване“ АД - клон Пловдив, на адрес: гр. Пловдив, бул. „Санкт Петербург“ № 59, етаж 4, стая 406.

Извършване на оглед - по заявка на телефон 032279200.

Срок за извършване на оглед - до 17:00 ч. на 20.12.2019 г.

Отваряне на предложенията – 13:00 часа на 09.01.2020 г., в сградата на „Информационно обслужване“ АД клон Пловдив, на адрес: гр. Пловдив, бул. „Санкт Петербург“ № 59, етаж 4, стая 406.

Критерий за оценка на предложенията – „най-висока предложена цена“.

Преди сключване на договор за наем, избраният за наемател кандидат представя удостоверения за липса на задължения, издадени от НАП и от Община Пловдив, не по-рано от един месец преди датата на подаване на предложението.

Договорът се сключва в писмена форма с нотариална заверка на подписите, съгласно приложения в документацията образец, като разходите са за сметка на наемателя.